# data[].attributes.attachment_link.title
A Xunta presenta os resultados dunha enquisa que ignora a crise do galego

# data[].attributes.attachment_link.description
En outubro, poucos días despois de que o Instituto Galego de Estatística (IGE) publicara un informe que certifica a perda de falantes de galego –maioritariamente entre a mocidade–, a Xunta da Galiza encargou unha enquisa a Sondaxe sobre a percepción social do galego. O Goberno galego presentou esta quinta feira os resultados. O documento recolle a opinión de só 1.200 persoas.

# data[].attributes.attachment_link.readable_text
Os Premios Youtubeiras+ xa teñen gañadoras. O Pazo da Cultura de Narón acolleu na tarde do sábado a gala de entrega, que presentou Javi Sánchez e que contou coa actuación musical do grupo De Ninghures.

Ao longo da gala, deuse a coñecer a decisión do xurado, que decidiu seis dos sete galardóns, así como tamén o Premio do Público, que determinou unha votación dixital na que participaron 5056 persoas.

Exército Mekemeke fíxose co galardón na categoría de canle de YouTube e Sara Seco levou o galardón á canle de TikTok. Pola súa parte, Prado Rúa acadou o Premio á Creación de Contidos, Luís do Río recibiu o Premio á Calidade Lingüística, Rebelico Revista conquistou o Premio Rede e Galiactiva gañou o Premio Revelación.

O vídeo A revolución galega de 1846, da canle Orgullo Galego, logrou o Premio do Público. Os galardóns contan cunha dotación económica total de 7.500 euros, repartidos da seguinte maneira: as categorías Canle de Youtube e Canle de TikTok están dotados con 1.250 euros, mentres que no resto de categorías as canles persoas premiadas levan 1000 euros.

Youtubeiras é unha iniciativa organizada polos servizos de normalización lingüística dos concellos de Ames, Carballo, Ferrol, Moaña, Narón, Oleiros, Pontevedra, Rois, Santiago de Compostela e Teo, das universidades da Coruña, Santiago de Compostela e Vigo e da Deputación da Coruña

O xurado, conformado por Andrea Villa, xornalista; Carlos Callón, profesor e escritor; Mónica Valencia, técnica de Normalización Lingüística do Concello de Ourense; Sara Varela, guionista, e Iago Gordillo, realizador audiovisual e gañador do Premio Youtubeira 2023, xustificou na acta a súa decisión nos seguinte termos:

Quen e por que?

Exército Mekemeke recibe o premio na categoría de canle de YouTube "pola coidada estética empregada, a calidade técnica, a periodicidade das publicacións e a súa transversalidade". Sara Seco acada o premio na categoría de Canle de TikTok "pola súa constancia e regularidade, polo seu compromiso en moi diferentes causas (entre elas a da lingua) e polo establecemento dun "amplo abano de colaboracións". Prado Rúa faise co Premio á Creación de Contidos "pola súa versatilidade e pola súa repercusión, así como polo seu contido, entre o cal destaca o específico para a recuperación de palabras galegas".

O Premio Revelación foi para Galiactiva, canle da que o xurado destacou "o uso e a introdución da lingua galega nun ámbito en que aínda ten escasa presenza, mais de importancia social crecente, e pola promoción de hábitos saudables". Luís do Río recibiu o premio na categoría de Calidade lingüística polo seu "coidado no uso da lingua oral en todos os niveis" e a súa aposta pola "revitalización ou a recuperación léxica ao servizo dun meritorio didactismo".

Rebelico Revista acadou o premio na categoría Rede pola "capacidade de convencer ou trasladar unha comunidade real ao mundo virtual" e pola "retroalimentación e a expansión amosadas". O xurado ademais validou o voto emitido pola comunidade, que decidiu entregarlle o Premio do Público ao vídeo A revolución galega de 1846, da canle Orgullo Galego.

Finalmente, o xurado destacou en termos xerais "a calidade e a variedade das canles e propostas presentadas". Este ano aspiraron aos Premios Youtubeiras+ até as 89 canles, 49 de YouTube e 40 de TikTok, amais de 41 vídeos.

Javi Sánchez presentou unha gala na que se repasou e a historia de Internet a través de homenaxes a diferentes formatos nativos da Rede. Sánchez tamén fixo xirar o espectáculo ao redor do lema desta oitava edición dos Premios Youtubeiras+, Fachenda ao cadrado. Precisamente, a fachenda pola traxectoria dos galardóns e pola grande actividade desenvolvida pola comunidade creadora de contidos en galego converteuse nun dos leitmotivs da noite.

Durante a gala tomou a palabra a alcaldesa de Narón, Marián Ferreiro, quen sinalou que a gala representa "un recoñecemento ao noso patrimonio máis importante, a nosa lingua, e tamén á creación de contidos dixitais en galego".

Ferreiro, ademais, fixo referencia aos últimos datos do Instituto Galego de Estatística que reflicten a baixada no número de galegofalantes para asegurar que "reverter esta situación é cousa de toda a sociedade", así como subliñar que "neste contexto proxectos como Youtubeiras+ cobran aínda máis importancia".

Pola súa parte, a deputada de Lingua, Igualdade e Dereitos Civís da Deputación da Coruña, Soledad Agra, celebrou o "traballo" e o "compromiso" coa lingua da comunidade creadora de contidos en galego na Rede, ao tempo que puxo en valor iniciativas como o proxecto Youtubeiras que implican unha necesaria "unión, colaboración e forza común ao redor da lingua". Agra, por último, salientou que todas as persoas participantes en Youtubeiras+ representan un camiño "de futuro" para o galego. Finalmente, a coordinadora de Youtubeiras+ resaltou que este proxecto é "froito do esforzo colectivo e que, como todo o colectivo, se desenvolve no marco das diferenzas, dunha diversidade de sensibilidades, ideoloxías e institucións que se unen ao redor dun fenómeno por si plural como é a lingua galega".

Das entidades organizadoras, acudiron as seguintes representacións institucionais: a alcaldesa de Santiago, Goretti Sanmartín; o alcalde de Ames, Blas García; a concelleira de Política Lingüística de Ferrol, Patricia Cons Formoso; a concelleira de Cultura, Normalización Lingüística, Ensino e Xuventude, María José Santos Zas; a concelleira de de Educación Cultura e Lingua de Rois, Victoria Quiroga; a concelleira de Normalización Lingüística de Carballo, Anxeles Pacoret Rodríguez; a deputada de Plans Provinciais e Asistencia a Municipios da Deputación da Coruña, Cristina García Rey, e a vicerreitora Divulgación, Cultura e Deporte da Universidade da Coruña, M.ª Cristina Naya Riveiro.

# data[].attributes.attachment_link.title
Estas son as gañadoras dos VIII premios Youtubeiras

# data[].attributes.attachment_link.description
Os Premios Youtubeiras+ distinguen Exército Mekemeke como mellor canle de You-Tube, Sara Seco na categoría de TikTok e Prado Rúa no apartado de creación de contidos. O vídeo A revolución galega de 1846, da canle Orgullo Galego, logrou o Premio do Público

# data[].attributes.attachment_link.title
Música, poesía, animación de rúa e teatro, no VII Festival Rosalía do 21 ao 23 de febreiro - Revista Pincha

# data[].attributes.attachment_link.description
O Concello de Santiago e a Deputación da Coruña conmemorarán na praza de Mazarelos o 188º aniversario do nacemento de Rosalía de Castro.

# data[].attributes.body
Para nós, o venres 21

# data[].attributes.attachment_link.title
EDLG FONTEXERIA on Instagram: "O photocall Rosaliano #rdc_25_"

# data[].attributes.attachment_link.description
35 likes, 0 comments - edlgfontexeria on February 21, 2025: "O photocall Rosaliano #rdc_25_". 

# data[].attributes.attachment_link.embed_code
View this post on Instagram

A post shared by EDLG FONTEXERIA (@edlgfontexeria)

# data[].attributes.attachment_link.description
O festival EmigraSon despediu a Terbutalina con 1.200 asistentes e unha homenaxe de Fillas de Cassandra, Tanxugueiras e De Ninghures